去深水埗除左食Cafe同打卡 青蛙都會去下唔同既地方 睇下發唔發掘到高質既餐廳  黎到Rare 見佢地既pizza同意粉好似幾吸引 忍唔住叫左黎試下  忌廉湯 濃濃既忌廉湯 好香好足料 有粒粒蔬菜  廚師沙律 沙律新鮮 撈埋沙律醬都幾吸引  雞翼拼炸雞塊 雞翼充滿蜜糖 外脆內熱 略帶香草味 雞塊好食過某大型快餐店既 仲有泰式酸辣醬提供 超正  蕃茄肉醬意粉  芝士超多既意粉 差唔多每啖都可以拉絲 奶香味十足 蕃茄汁唔酸 大人細路都啱食 而且份量勁大  煙三文魚薄餅 同樣超多芝士既薄餅係新鮮焗起㗎 煙三文魚唔會太咸 最欣賞佢超鬆軟既麵包底  凍奶茶 茶底香濃有層次 奶都夠多 而且夠曬滑  餐廳主要做街坊生意  價錢非常親民 絕對扺食同好食過自己整